Internet menja medicinsku praksu
Društvene mreže menjaju način na koji lekarske ordinacije rade i način na koji pacijenti komuniciraju sa svojim lekarima.
Šta ako biste mogli da pomoću svog mobilnog telefona odete na internet i zakažete lekarski pregled, zatražite lekarski recept ili upitate lekara? Ili, kada bi ste mogli da imate uvid u vaš medicinski dosije gde god da imate pristup internetu? Šta ako bi lekar u hitnoj pomoći mogao odmah da ima uvid u vaš zdravstveni karton, lekove koje uzimate i da komunicira sa vašim lekarom? To bi moglo da uštedi vreme i da vam možda spasi život. Evo primera kako društvene mreže na internetu i tehnologija menjaju način na koji se sprovode medicinske usluge. Lekarska ordinacija doktora Džefa Livingstona u Irvingu u državi Teksas radi sve to. Doktor Livingston i njegove kolege koriste društvene mreže i zaštićeni softver radi razmene medicinskih informacija sa svojim pacijentima. Pacijenti mogu privatno da komuniciraju sa svojim lekarima na veb stranici ordinacije kroz zaštićenu vezu ili portal – ili mogu da dobiju informacije na zajedničkom forumu na sajtovima lekarske ordinacije na društvenim mrežama. „ Kristi Fransisko kaže da joj se svidja što ima mogućnost da putem interneta dobije svoje rezultate medicinskih testova. Fransisko kaže da softver omogućava njenom lekaru da elektronski pošalje njene recepte u apoteku. Na taj način lekovi su spremni kada ona stigne da ih preuzme. Lekarska ordinacija Mekartur koristi softver koji je razvio Sidž Heltker. Taj proizvodjač kaže da je softver dobro obezbedjen i da poverljive informacije ostaju poverljive. Doktor Livingston navodi da je softver takodje poboljšao efikasnost rada ordinacije i smanjio troškove trajanja lekarskog pregleda i dupliranih testova. Druga dobrobit korišćenja softvera i društvenih mreža, kaže on, je poboljšanje odnosa pacijenta i lekara. Pacijenti više ne moraju da tragaju po internetu da bi dobili medicinske informacije. Oni mogu da dobiju odgovor direktno od svog lekara kojem veruju.